钦定古今图书集成/理学汇编/文学典/第199卷 > 《书种德堂因记陈仲孚问诗语》陈傅良
## 钦定古今图书集成/理学汇编/文学典/第199卷 > 《书种德堂因记陈仲孚问诗语》陈傅良

近读古乐府，始知后作者皆有所本。至李谪仙绝出
众作，真诗豪也。然古词务协律，而尤未工。仲孚尝问
诗工所从始，余谓谢元晖。杜子美云：“谢脁每篇堪讽
咏”，盖尝得法于此耳。“解道澄江静如练，令人却忆谢
元晖”，与子美同意。因书种德堂，遂记此语。